
lOANNES ANFOSSIVS 

THOMAE PENDOLAE (d 

EXIMIO SVRDORVM INSTITVTORI 

SAXiTTBX 



Quum anno superiore Italiam peragrarem, eo 
potissimum consilio, ul scholas inviserem, in 
quibus homines excoluntur lingua et auribus 
capti, nullibi sane maiore sum voluptate affectus 
quam Saenis apud te. Namque iam inde ex 
quo opera tua elegantissima, tum ad rem li- 
terariam, tum ad ipsos loqui nescios recte in- 
stituendos pertinentia perlegerem, meis oculis te 
videre, te alloqui, atque abs te ipse eadem de 
re nostra accipere , animo vehementissime exo- 
ptabam. Verum expectationem meam res mire 
superavit. Et nunc, carissime, memoria repeto 
eximias honoris et voluntatis tuae significationes, 
quibus ita me devinxisti, ut ex eo tempore te 
semper in oculis ferrem. Ac propterea ut ali- 
quod tandem exstet publicum testimonium amoris 
in te mei, constitui perbrevem hunc commenta- 
riolum de scriptis et vita Vincentii Monlii tibi 

inscribere, quem abhinc aliquot annos concinnavi, 
dum in ipso, iuvenlutis flore Tbomae Vallaurii 
scholam adirem; illius videlicet Vallaurii, qui vel 
apud exteras gentes lumen atque ornamentum 
Italiae nostrae rectissime adpcllitatur. 

Si quis autem forte miretur me , quem , ut 
nosti. Surdorum institutio totum ad se convertit 
et rapit, tempus insumere ac paene perdere in 
hisce rebus literariis edendis, tute ipse mihi eris 
acerrimus vindex. Quis enim te studiosior, ut qui 
novercam, prope dixerim, haud matrem nacti sunt 
naturam, recte edoceantur et instituantur? Atque 
e contrario quis te in italicis literis cultior, quis 
in philosophia tum rationali tum positiva, (|uam 
vocant, celebrior? Utinani ego, vel maximo quidem 
intervallo, ad te proximus aliquando accedam ! 

Tu vero, qui tuus est mos, benevolentia atque 
umore hanc, quaecumque sit, opellam accipe, at(|ue 
habeto ut parvulum omnino admirationis meae 
signum , quam erga te semper in meo pectore 
foveam. Deus te in aevum felicem atque inco- 
lumem amicis atque literis faciat. Vale. 

Dabam Augustae Taurinorum ipso Paschatis die 
an. MDCCCLXix. 

Si spatium praeteriti seculi respiciamiis , iam illud in 
promptu est, ingenuas literas apud Italos a nativa elegantia 
et nitore maxime recessisse. Nimirum externis bellis, 
quibus tunc maiores nostri afflictarentur, et internis 
dissidiis , quae praecipue labente seculo pubblicam rem 
misere labefactarent, factum est, ut externae locutiones 
italam urbanitatem omnino vitiaverint. Quae quidem 
peregrinitas magis mngisque in linguam invasit, quum, 
gallico imperio in italos fines prolato, illorum idioma 
ab omnibus paene in Italia usurpatum fuit. Quapropter 
apud nos litterae penitus pessumdatae; quae tunc exco- 
gitandi licentia! quae scriptionum portenta! Vix iam 
ut clegantiorcs legerentur. 

Mullo maius tamen in poesim ex eo damnum manavit, 
quod putidius artificium in scribendo quaesitum fuerit. 
Tunc enim vero, eorum praesertim opera, quibus nomen 
ab Arcadia est factum, poesis ad umbratiles exercitationes 
traducta, minimas inventiunculas quaesivit, quibus solam 
iucunditatem quaererent, nequicquam sententiarum alti- 
tudinem, quae tantum in animum influunt et movent. Per 

id enim tempus libidine adseniandi monslrosa quaedam 
vocabula invecta. Ipsimet poetae alius alii blandiri, ut 
invicem modo in Parrhasio nemore, vel in Pamasseo 
monte, modo ad Hippocrenem fontem cum Apolline no- 
vemque Musis se collocarent. Si quis beatiorum nova prole 
fuisset auctus, en Arcadius aderat, qui epigrammate, 
aliove levi carmine, quo fato infans esset natus, praedica- 
ret. In nuptiis Hymenaeum adprecabatur qui praeesset, et 
vincula, ita dixerim, quibus coniugum animi devinci- 
rentur, pararet. Quum puella se Deo devoveret, Cupidinem 
ira infensum humi tela delicientem canere consueverant. 
Hinc sacra miscere profanis; hinc saepenumero fiebat, 
ut Divinarum Scripturarum sententias mythis turpiter 
foedarent. Quod maxime recitationibus acceptum est 
referendum, quibus buiusmodi poetae plausus gratiamque 
ambitiose captarent. 

Ita seculo superiori litterae sese apud Italos habe- 
bant; et profecto ad interitum fuissent redactae, nisi 
auspices Parinius, Alferius, Caesarius et Vincbntius Mon- 
Tius extitissent. Huius postremi, quo vires ingenii peri- 
clitarer, vitam conscribere sura ausus. Uberem profecto 
scribendi materiam mihi maximi eius aetatis poetae 
vita exhibet. Multa enim fortia et magnifica de illo lau- 
dantur; nonnulla simul reprehenduntur; plerique vero 
vim varielalemque fortunae in iis omnibus, quae gessit, 
mirantur. Montius scilicet inter poetas excellens ; 
omnium celeberrimus Homeri interpres, orator eloquen- 
tissimus, criticus peritus, prosae orationis scriptor ele- 
gans, unus ipse omnibus suffecisset, qui in litteris italicae 
gentis nomen renovaret. 

ViMCENTius Momtius Alphonsinae natus est, qui pagus 
Ravennatum est, undecimo calendasi marlias, anno su- 
perioris seculi quarto et quinquagesimo. Parentes eius 
humili loco nati agrorum cultum exercebant , quorum 
uterque tamen maxime conterraneis innotuit peculiari 
erga egenos liberalitate ; ipsisque nihil antiquius, quam 
miserorum calamitates, pro domesticis copiis sublevare. 
Quae quidem virtutes facile in Vincentii animum postea 
irrepserunt; hoc enim satis constat, ad parentum exem- 
plum sobolem elbngi. In eorum sinu educatus pueritiam 
transegit: qui acerrimum et docile ingenium nactus, quem- 
admodum ipse in quadam elegia de se pronunciat (2), 
postquam ex domestica patris disciplina , cuiusdam- 
que Fusignani magistri haud poenitendos fructus perce- 
perat, Faventiam est deductus. Ibi litteras italas atque 
latinas in ephebeo alumnis sacrorum instituendis, doctus 
fuit. Has autem tam facile arripiebat, ut insignis inter 
aequales haberetur. Tunc etiamsi puerili adhuc aetate, 
virgilianam Aeneidem integram memoriae mandavit; 
unde talem versuum numerum raagnilicentiamque hausit, 
ut elegantia ex tempore carmina funderet. Quod unum ne 
ad tantam gloriam noster adsurgeret prohibuisset, nisi 
prudentia optimi cuiusdam sacerdotis incensum ac fla- 
grantem animum coercuisset. 

Verum vix dum illas disciplinas, quibus puerorum 
mentes ad humanitatem finguntur, addidicerat, quum 
pater domum revocavit; eique^natu minori, agrorum 
cultum, ex illius regionis more, commendavit. At nequit 
noster animum ad alliora spectantem adeo humiliter 
deprimere : eodem igitur tempore, quo rei agrariae va- 

caret, totus in eo erat ut latinos poetas cogitatione re- 
putaret. Unde fiebat, ut saepissime extra se, ita dicam, 
paene videretur. Qui quum minus esset probatus patri, 
quod secessu et solitudine dclectaiiatnr, remque fami- 
liarem negligebat, ab eo acriter fuit reprehensus. Qua 
de re Vincentii animus vehementer motus ad eius pedes 
devolutus: iamdudum, pater, sumito poenas, inquit; 
nunc nunc tibi polliceor, me numquam carmen lecturum. 
Re enim vera ex templo poetarum volumina, quae prae 
manibus haberet, flammis dedit. Quo facto omnino Sul- 
monensem poetam (.^) Montium retulisse videmus. Nihi- 
lominus paullo post, quum forte nonnullos aureos num- 
mos fuisset assecutus. Lucum, propinquum oppidum, ad 
nundinas contendit, ibique poetas suos redemit. Pater, 
re comperta, praeter filii naturam ratus se gessisse, 
postremo illi Musarum colendarum copiam fecit. 

Haud diu noster est commoratus; verum statim Fer- 
rariam petiit, quam in urbem non multo post et parentes 
eius commigrarunt. Haud secus atque Ovidius, Petrarca 
et Tassus, cogente patre, iurisprudentiae operam «ledit; 
sed et illos secutus, lustiniuni codicum pertaesus, ad 
mansuetiores Musas rediit, et poesim praesertim excoluit. 
.Memoriae proditum est, eum dein animum ad litteras 
excolendas adeo adiunxissc, ut, cum in versus latinos se 
mente et voluntate coniecisset, hac via sibi laudem 
comparaturus videretur. Ad illud enim tempus quasdam 
elegias latine exaravit, quas maximis laudibus extulit 
Hieronymus Ferrius, egregius superioris seculi litterarum 
latinarum cultor. Quod iure quidem ab eo factum est, 
cuique enim haec carminat lyrica legenti puro quodam 



Digitized by Google 




— ii — 

candore, et nativa, non adscita venustate nitentia iucunda 
profecto contingere debent. 

Sed eius ingenii aestus alium campum requirebat, in 
quo magis posset enitere. Ad illum spectabat Italorum 
poesim renovare atque inter principes poetarum consi- 
dere istius populi, qui hac in re caeleras terrarum 
orbis gentes excedit. Opportune igitur in manus eius 
devenerunt quaedam Alphonsi Varani carmina, quibus 
nomen est inditum Visioni. Hisce apprime Ferrariensis 
poeta demonstravit, quod Voltairius inHciabatur, altissi- 
mis Christianae religionis mysteriis poetici ingenii aestum 
ali posse. Huiusmodi carmina, nonnullaque etiam itala 
Minzonii epigrammata, tanta sententiarum sublimitate 
conscripta Nostrum ad divinum Aligherium perduxerunt, 
quem deinceps tamquam magistrum est prosecutus. 

Hinc enim vero evenit, ut duodevicesimum annum natus 
carmen in cuiusdam sacri oratoris laudem ipse excogi- 
taverit, in quo graphice prae oculis Ezecbielis prophetae 
visionem ponit (4). Unde iam patet, quanto chrisliana 
sapientia ad poesim excolendam magis conferat, quam 
illa philosophorum placita, qui potius quam mortalium 
animos ad coelum erigant, humi defigere consueverunt. 
Quamquam iam antea sui omen dederat Noster, quum 
lacobi vaticinium, quo duodecim filiorum fata porten- 
deret, maxima metri varietate lyrico versu est interpre- 
tatus (5). Quibus 6ditis carminibus aperte demonstravit, se 
prae caeteris antiquitatis poetis Davidis robur et magni- 
ficentiam imitari velle. Qua de re nemo certe mihi repu- 
gnabit dicenti, multo sublimiores narrationes, descriptio- 
nesque eorum praesertim quae res supernas spectant. 

apud hosce divinos homines quam in Homero inveniri. 
Quod ipsemet Monlius firmissimis argomentis epistola 
quadam asseruit (0). 

Quum vero aetate esset annorum quatuor et viginti, 
Borghesius presbiter cardinalis, qui ea tempestate apud 
Ferrarienses legatione fungebatur, vir summa nobi- 
litate et gratia Montium fovere coepit. Haud multo 
post munere suo functus Romam illum conduxit. Rrevi 
Noster in urbe terrarum capite, summisque viris, omni 
eruditione ornatis, maxime affluenti, ingenio famam est 
consecutus. Nimirum per illos dies civitas romana Spi- 
nellio viro excellentissimo, qui Romae praefectus erat, 
alacriter plaudebat, quum, salva republica, rursus ordi- 
nem in urbem invexisset. Quibus in adiunctis Noster 
drama quoddam (7), Metastasium secutus exaravit, quo 
non solum illustri gratia Spinellius poetam excepit, verum 
etiam praemiis ornavit. Praeterquamquod maximo plausu 
a cavea exceptus, omnibus in ore esse Romae coepit. 

Dum in urbe viveret, complures doctos et principes 
viros amicitia devinctos tenuit, inter quos recensetur 
praesertim Ennius Quirinius Viscontius, qui omnium 
aetatis suae pcritissimus antiquitatis haberetur, cuius 
ingenii et praeclarae eruditionis complura exstant mo- 
numenta. Ex quodam sermone (8), quem Noster huic 
viro inscripsit, manifestum habemus, de omnibus fere 
disciplinis Viscontium scripsisse. lure igitur doctorum 
hominum sui temporis eruditissimus habetur, elegantis- 
simus orientalium litterarum , et omnis antiquitatis et 
rerum graecarum, romanarumque. 

Illa tempestate Cassii villae ad Tibur ruderibus Periclis 

Herma egesta, Centumcellis autem Aspasiae marmor e 
cavis erutum fuit. Neque id mirum. Quum enim, Graecia 
devicta, amoeniorum artium monumenta Romam fuissent 
translata, beatiores homines coepere signa, tabulas pictas, 
vasa caelata mirari, iisque non urbanas tantum aedes, 
sed et villas suas sumptuosius exornare. At tempora bar- 
bariae advenerunt, quum teterrimi tyranni sunt dominati ; 
intereadum militaris licentia, bella intestina politiorum 
artium foetus pessumdarent. Irrumpentibus tandem bar- 
baris, extremam veluti perniciem attulerunt. Hinc ma- 
gna nobis oritur admiratio post tot hostiles discursus et 
urbium vastationes monumenta et loca intuentibus, quae 
excultior antiquitas celebravit. 

Itaque statim ac illa marmora in apricum fuerunt pro- 
lata, Viscontius ex Pontificis Maximi praescripto omne stu- 
dium adhibuit, ut cognosceret quorumnam ex veteribus 
imaginem exprimerent. Quod semel atque constitit. Mon- 
tium excitavit ut lyra felicem inventionem caneret. Annuit 
poeta, neque multo post tempore in lucem edidit carmen, 
cui Prosopopoeiam Periclis titulum dedit. Hoc porro tanta 
eruditione et magnificentia conscripsit, ut facile legenti 
palam fiat, quam arctum foedus humanarum facultatum 
sit, quae natura diversae, at simul conspirantes, aliae 
ab aliis vim et lumen accipiunt. Quod si Phidiam lau- 
damus, qui Periclem Aspasiamque vivos e marmore 
prodeuntes scalpro effinxit , quanto magis laudandus 
Poeta qui, postquam barbararum gentium discursus et 
Italiae vastitatem descripsit, summis laudibus Maximo- 
rum Pontificum munificentiam voluit efferre. Namque 
per eos ad omnem excellentiam aditus omni tempore 

patuit. Ipsi enim vero illustri ingenio viros muneribus 
et beneficiis cumulanrio ad Musas impensius colendas 
excitare consueverunt. Quapropter iure meritoque de 
Romana urbe dici potest, quod olim de Athenis lustinus : 
Litterae et facundia veluti templum Romam habent (9). 

His igitur nonnullisque aliis sui ingenii et doctrina- 
rum monumentis Montii fama iam per totam Italiam 
percrehuerat, quum pater aetate provectus domum filium 
arcessivit. Quumque in eo esset, ut Roma abiret, casus 
inopinato eum detinuit. Nimirum in quinquennali cer- 
tamine, in quo Arcades scriptiones suas ad Pontificis 
Maximi laudem recitare consueverant, honorificentissime 
exceptus, quum ipse in nuptias Rraschii ducis, qui 
Pontificem patruum haberet, et Constantiae Falconieriae 
carmen de universi pnlcrilutiine dixisset, is scribam ab 
epistolis grati animi sensu Montium elegit. Quod munus 
libenter Noster est aggressus co scilicet animo , quo 
sibi faciliorem viam litteris excolendis muniret. 

Verum haud ab re erit nonnulla de illo, quod nuper me- 
moravi, carmine fari (10). Uno cantu id continetur ver- 
sibus elegiacis exarato. Exorditur autem docens, quae et 
qualia sint rerum primordia, quo motu ferantur et quonam 
modo caetera procreent. At quum Dei mirabilia intuenti 
se offert praecipuum Creatoris opus, homo, subito, ita 
dicam , aestu abreptus in sublime effertur. Postquam 
corporis figuram habilem aptamque humano ingenio 
singillatim cecinit, fusius animae naturam explicat. Quid 
enim illa praestantius? Hac a Deo homini ingenerata 
est nobis aliqua cum Deo similitudo, cognatio, societas. 
Praeter hanc omnia delet tempus, namque ipsa ad im- 

raorlaliutem elTingilur. Recte igitur poeta carmen suum 
claudit eleganti sententia perpetuae venustatis, qua Virtus 
gaudet. Per omnem vero cantum mirus ordo elucet; 
picturae vividiores opportune positae, dictio laeta, florida 
et poetico ornatu semper laudanda, qua res vel humiliores 
splendorem concipere videntur. Movent scilicet animum 
crebri et viriles illi spiritus per totum carmen diffusi; 
movet grandioris cuiusdam naturae descriptio; movet 
denique dictionis dignitas, quae a sensuum magnitudine 
proficiscitur. 

Haec consulto de Montiana universi pulcritudine dis- 
serere volui, inde enim quisque facile arguere poterit, 
quantum iain Noster a corrupta eius aetatis scribendi 
ratione discesserit. Neque enim in hisce versibus poeta 
solum pulcritudine utitur sermonis, qua delectet, sed 
passim ad philosophiam assurgit. Quare haud falso quis- 
piam statuat, magnum aliquid inter poesim et philo- 
sophiam intercedere, vel potius unam paene earademque 
rem esse, nisi quod illa coloribus illuminat, quae altera 
ex penitissima ratione depromit. 

Itaque Montius viri munificentissimi usus liberal itate 
Romae consedit, seque in litteras abdidit, a quibus et 
doloris medicinam, amisso patre, et otii oblectationem 
honestissimam peteret. Quo in tempore complures sui 
ingenii foetus edidit ; praecipui vero recensentur elegiae 
amoris, in quibus amantium ingenium, atque amores 
suos effinxit ; et tristis quidam animi motos, cui titulum 
Entusiasmo melanconico; nec non canticum quoddam 
de Amore peregrino Constantiae Braschiae matronae ex- 
cellentissimae inscriptura. Per illos etiam dies magnam 

laudem quoque est assecutus ex ode, qua mirabile 
Montisgolfierii inventum celebrat Pindarica magnificentia. 

At cum postmodum Pius, Pontifex Maximus, huiusce 
nominis sextus Vindobonam ad Danubium petere con- 
stituisset, sarta tecta Ek:clesiae iura apud imperatorem 
losephum servandi causa, Montius, ut suam in romanum 
Pontificem pietatem declararet, breve poema exaravit, cui 
titulus Peregrinus Apostolicus, quo Itinerarium Pontificis 
est prosecutus. In duos cantus carmen suum distinxit, 
in quorum priore illum Roma proficiscentem in Austriam 
descripsit, in allero vero eius reditum in urbem. Mirum 
in modum ibi affectus commendantur et passim quaedam 
descriptiones occurrunt, quae summam poclae inveniendi 
facultatem testantur. luvat prae caeteris meminisse illius, 
qua Fidem prae oculis posuit Pontificem amplectcntem, 
dum eum hortatur ut discedat (11). 

Hactenus autem Noster nondum argumentum fuerat 
nactus, quo totam sui ingenii vim periclitaretur. Hoc 
tandem ei contigit anno millesimo septingentesimo tertio 
et nonagesimo, quum Ugus quidam Bassvillius Romae 
furentis populi impetu interficeretur. At maioris perspi- 
cuitatis gratia paullo superius res est repetenda. Anno 
enim undenonagesimo superioris seculi ineunte , iam 
motus et seditiones in Gallia miserrima omnia omina- 
bantur, quibus llorentissimum in terr(s regnum labe- 
factatum atque eversum postmodum fuit. Neque in Gallia 
se continuit novandi libido , sed longe lateque initae 
fuerunt societates arctissimae in Italia praesertim, quae 
a legitimis regibus subditorum defectionem molirentur. 
Haec, ita dixerim, labes Romam usque pervasit; hinc 

turbas tunicati popelli ad seditiones incitare: hinc su- 
perbiam nobilitati, honores, imperia, sacerdotia expro- 
brare ; hinc civilem principatum romani Pontificis obla- 
trare. At cives tantum facinus indignati, nemine admo- 
nente, nulloque communi consilio in nefarios homines 
incurrunt. Igitur primo concursu Abbavilliensis ille 
quum et corporis altitudine et audacia praestaret, cecidit. 

Hanc Noster actionem poemate complexus est, quod 
cantibus quatuor continetur (12). Initio statim lectores in 
mediam rem rapit: videlicet Angelus e coelo elapsus 
Bassvillianum spiritum excipit, vix dum corpus inhians 
deseruit; extensis dein alis illum per aerem effert; 
eodemque modo quo Aligherius Virgilium ducem est 
nactus , Bassvillius citra Alpes ducitur , visurus mi- 
serrima omnia , quibus abhinc paucos annos Italia 
et Gallia crudelissime dilacerarentur. Nempe civilis 
belli flamma nobilissimae urbes hic absumptae ; illic 
infinita hominum capita indigne perierunt, pars flumi- 
nibus demersi aut igne hausti, ad quae vel lecta animus 
horrescit. 

Quamquam meum non est Montianam Bassvillianam 
singillatim perpendere , tamen silentio praeterire non 
possum , quae postremo in cantu Noster est comple- 
xus. Illi scilicet, quum sibi propositum haberet tem- 
pora ilia describere, quibus contumacia libertas, seditio 
necessitas, iustum imperium superbia et crudelitas ap- 
pellarentur, optime cesserat finem sui poematis facere 
illud crimen describendo, quo nescio, an aliud crudelius 
post hominum memoriam fuerit patratum. Quorsum haec 
spectent iam omnibus constat. Nefandum profecto, quod 

CominenMriiu elc. ^ 

rex omnium mitissimus tam foedo supplicio inicrfice- 
relur! Haec humanitas sub tot philosophorum dominatu; 
hic postremo illius libertatis foetus, quae tamen amplis- 
simis tum laudibus exciperetur! Quae hactenus invitus 
obiter memoravi nefaria Gallorum facinora, hos defor- 
mes pullatae plebis , nec non philosophorum in magi- 
stratus, in sacerdotes ac demum in ipsum regem trium- 
phos postrema sui poematis parte graphice Poeta expressit. 
Quum videlicet acerrimo ingenio valeret, ac vehemen- 
tissimo odio ferretur in tyrannos, qui ea tempestate 
Gallicum regnum labefactarent, vividis adeo coloribus 
saevas illorum artes depinxit, atque simul magnifice 
supernum Romani Pontificis potentiam , qua nihil in 
terris validius, nihil magis duraturum, extulit. Hinc illa 
animi agitatio, quae in poemate integro dominatur; hinc 
altitudo sententiarum, quae delectant et movent; hinc 
crebrae reprehensiones, quibus suam bilem quodammodo 
effundit, quaeque tragicum, paene dixerim, colorem 
illius versibus inducunt; hinc demum genus illud dicendi 
nervosum, pressum, magnificum, quo lectores commoveri 
solent. 

Quamquam hoc breve Montii poema explendum erat 
animam Bassvillii ad coelum deducendo. Sed propter 
tot rerum conversiones, quae in Gallia non aliter quam 
in Italia tunc temporis evenerant. Noster ab incepto 
desistere coactus est. Non tamen minoris aestimatur; 
immo, doctorum hominum iudicio, omnium expolitissi- 
mum et perfectissimum opus habetur, quae a Ferrariensis 
poetae ingenio sint profecta. Huic procul dubio accepta 
est referenda, quae huius seculi initio contigit apud 

Italos poesis renovatio ; Monlius enim Aligherii vestigiis 
insistens, aperte demonstravit, poesim non in vanitate 
verborum, sed in robore et sententiarum altitudine 
positam esse. 

Sed de Bassvilliana fortasse prolixius. Qui verae glo- 
riae magnitudinem semel senserit , ad praeclara inci- 
tamentum post virtutem maximum , sui ingenii vires 
incultu haudquaquam torpescere sinet, sed nominis im- 
mortalitatem summa ope sibi quaerendam arbitrabitur. 
Huc totius vitae decursu Monlius respexit; unde fiebat, 
ut semel atque sui ingenio aptum quidpiam exstitisset, 
nullis laboribus parceret, quin prius, quid vellet, id 
esset assecutus. 

Anno igitur superioris seculi tertio et octogesimo 
Romam venit Victorius ille Alferius, qui Italicae Mel- 
pomenes vindex, veterum tragicorum gloriam est con- 
secutus. Tunc enim vero fuit, quum Monlius, postquam 
illum Virginiam suam recitantem audierat, animum tra- 
goediis quoque conscribendis appulit. Prima ex penu 
cius tragoedia lucem vidit, cui nomen Aristodemo fuit. 
Huius argumentum ex Pausania depromsit: quamquam 
vero iam pluries idem scenis fuit agitatum, nodum ta- 
men atque iiM-iouii-i , quam vocant, sic immutavit, ut 
suos omnino videatur. Monliani Aristodemi actio, si 
summa tantum capita spectentur, sic se habet. 

Pestilitas Messeniam populabatur; quare Delphos, quo- 
modo Deorum ira cohiberi posset , consultum missum 
est. Deliberantibus Pythia respondit, eos voti compotes 
fore , si Aepiti generis puellam Plutoni sacrificarent. 
Sorte cuiusdam Licisci filia est ducta , quam pater in 

tuto collocavit. Verum Messenii, grassante in diem pe- 
stilitate, alteram magistratus hostiam rogabant. Quibus 
succlamantibus Aristodemus Dircem filiam immolandam 
sacerdotibus ultro tradidit. At quem ad finem 1 Deerat 
tunc rex; idcoque magnam ipse spem animo ceperat 
tanto facinore regnum obtinendi ; spemque res est se- 
cuta. Solium autem barbaria veluti excitatum neque 
pace unquam neque prosperitate floruit; quinimmo sae- 
penumero fieri solet, ut qua via ad regnum perventum 
est, ea ad interitum redigatur. Et haec quidem Aristo- 
demum fortuna manebat. Re enim vera princeps per- 
petuo confectus moerore cx filiarum memoria, quarum 
alteram sua ipse manu necaverat, alteram, quamvis se- 
cum viventem, veluti amissam lugebat, infelicissimam 
vitam transegit. Postremum in furorem actus, sibi ipse 
mortem conscivit, quum tandem at serius Argiam agno- 
verat. Hic est tragoediae exitus, quo nihil in regum 
exemplum terribilius, nihil -magis miseratione dignum. 

Ne quis putet nullam inde fortasse spectatoribus uti- 
litatem profluere, ex eo, quod argumentum hauserit cx 
remotissima antiquitate. Placet enim immotum illud erga 
patriam studium, placent tot fortia dicta et acute re- 
sponsa: praeterquamquod passim occurrunt perutiles ad 
mores et civilem temperationem sententiae, quae in il- 
lis praesertim rerum adiunctis iucundae Italorum auri- 
bus contingere debebant. Quod opus, ubi fama et au- 
ditione cognitum est, incredibile dictu, quantam ubique 
pareret poetae existimationem ; ila ut facile inter prin- 
cipes tragoediarum scriptores fuerit recensitus. 

Sub idem ferme tempus Theresiam, loannis Pikleri 

filiam, duxit uxorem, puellam doctrina praeditam excel> 
lentique forma. Huius pater maxime omnium Romae 
inter artium liberalium cultores praeterito saeculo in- 
notuit. Idque matrimonium ad maiora nitenti decus ac 
praesidium fuit. Itaque Noster qua sibi via tantam lau- 
dem hactenus pepererat, est prosecutus. Quare paullo 
post aliam edidit tragoediam, quam appellavit GaUotto 
Manfredi. In qua conscribenda summam ingenii vim ex- 
promsit poeta; stylo usus est eleganti, florido, magnifleo 
et sententiarum altitudine, ultra quam par est, spectando. 
Quo factum est, ut minus libenter per Italiam excipere- 
tur. luvat tamen notare, poetam in aulico illo homine, 
quem vocat Ubaldum, suum animum depinxisse: in eadem 
etiam sub cuiusdam Zambrini nomine, suum quemdam 
inimicum diris devovet, qui apud principes romanae no- 
bilitatis maledico dente eum carpere consueverat. Quo- 
rum ingenia et mores adeo graphice expressit, ut facile 
spectatores, qui essent, coniectura prospicerent. 

Postremae, quam Montius exaravit tragoediam, nomen 
fuit factum a Caio Graccho, quem Tullius oratorem di- 
cere non dubitavit grandem verbis, sapientem sententiis, 
genere toto gravem. Noster, qui optime latine calleret, 
et totus per vitam fuisset non minus poetis, quam ro- 
manae eloquentiae oratoribus perlegendis, eorum, quos 
in scenam producit. Manibus, ita dixerim, e sepulcris 
evocatis, eisdem et sensus et sermonem attribuit, quibus 
viventes uterentur; adeo ut post mortem adhuc et spi- 
rare et vivere videantur. Divinam sane rem I Quando ita 
perruptis aetatum spatiis, cum ipsis Romanis vivimus, 
eorum sensus haurimus, iisdemque affectibus movemur. 

Spirat eaim ia fabula Gracchonim effigies oratione et 
versibus expressa; eadem, quae ipsi, infortunia in scena 
spectamus. Cum illis dolemus, exhilaramur. Hic cuique 
suus est color proprius. Cornelia animum refert magnum 
et virilem, qualem habuisse accepimus Scipionis filiam 
et Gracchorum matrem. Caius reapse ille est romanus 
eloquentissimus, magna vi animi praeditus, ingenio flo> 
renlissimus, proposito sanctissimus, atque gloriae avidus, 
uti fuisse in Paterculo legitur. Opimius mores servat 
patricii ambitiosi, cuiuscumque servitutis impatientis. 
Quae omnia ingenia quamdam ferocitatem redolentia apte 
suavi Liciniae indole molliuntur. Eius nempe coniugalis 
amor, matris dulcedo, comta et concinna oratio animos 
spectantium tanta rarum varietate, totque crudelitatis 
documentis exagitatos in pacem interdum trahit; ex 
quo fit, ut numquam spectatores fatigentur. Hoc tamen 
tenendum. Montium totam quidem illam populi romani 
maiestatem mirum in modum ibi expressisse, at nimis 
fortasse magnifleum illum orationis ornatum esse secu- 
tum, qui declamatori coavenienlior sit quam tragico. 

. Si vero in universum de Montianis tragoediis iudicare 
velimus, hoc fere convenit inter viros elegantiores, qui 
de illius operibus scripserunt, plus eum ingenio atque 
inveniendi facultate, quam arte valuisse. In describendis 
hominum studiis, plane singularis, ut opinor, dicendus 
est Montius. Virium tamen Alferio plus tribuere con- 
sueverunt. Ad illius dictionem quod attinet, adeo pura, 
elegans et suavis visa est, ut MalTeius scribere non dur 
bitaveril, hunc, quam illum potius adeundum, quo tra- 
gicus stylus addiscatur. Alferii enim dictio aspera et 

laboriosa, praeterquamquod omissa verborum proprietate 
passun reprehenditur, animos fatigare consuevit. Montius 
vero hac in re uti ipsemet in quadam epistola docet, 
solertissime Shakespearium principem inter Anglos va- 
tum cothurnatorum est imitatus. Sed haec hactenus; 
ad Montii vitam persequendam regrediamur. 

Quum Romae viveret, ex Theresia uxore filiam- susce> 
pit. Virtutis in puellula insigne emicabat. Ingenium a 
natura argutum in annos optimis perpolivit doctrinis. 
Memoriae historias mandare, mitiora litterarum huma- 
niorum studia degustare. Ad haec morum elegantia, pu- 
dor ori ingenuo et liberali suffusus, conversandi suavitas 
eam omnibus caram reddebat. Quas nec invitus illius 
virtutes describere volui; cuique enim hinc facile indi- 
care erit, quanam voluptate in extrema aetate Montius 
fnieretur, quum eius praesenti auxilio uteretur. 

At enim ab inita pacis domesticae et honorum vita 
eum procellae civiles revocarunt. lam abhinc duobus 
ferme annis Nostrum VVilxechius Insubriae praefectus po- 
litioribus litteris in Athenaeo Ticini tradendis arcessierat. 
Hoc autem munus recusavit , adeo feliciter se habent 
Romae litterarum cultores. Sed postmodum, quod ho- 
nores perficere nequiverunt, id casus fortuitus est asse- 
cutus. Post foedus ictum Tolentini undecimo calendas 
martias anno superioris seculi septimo et nonagesimo 
Romam venerat Marmontius dux, qui ex Napoleone lit- 
teras ad Pontificem redderet. Montius, nescio quo in 
casu, hunc cognovit, quem deinceps consuetudine et 
observantia devinctum tenuit. Erat eo tempore in Nostro 
fumma gracilitas et infirmitas corporis ; quumque amici 

et medici eum horUrentnr, ut studiis vacare desisteret/ 
excellentissimum, quem nuper memoravi, virum itineris 
comitem nactos, ad firmandam valetudinem in Hetruriam 
profectus est. Fuit haec discessio acerba amicis, Montio 
gravis, qui se fortunae incertae committeret. 

Quum venisset Florentiam, honorifice domi apud Ke- 
vellonerium principem fuit exceptus. Ibique excellentium 
virorum, ac praesertim Meltii ducis, et Nicolai Azarae, 
ingeniosi et intelligentis veterum signorum et aliarum 
huiusmodi rerum existimatoris, consuetudine usos est, 
quorum domus pulcherrimis artium monumentis referta, 
maximeque hospitalis, eruditis sermonibus florebat Flan- 
ginii patris cardinalis Argonauticorum Apollonii inter* 
pretis, Lampredii Pisani, viri artium plurimarum, et a- 
liorum, qui Montium magnopere observabant. 

In his molliter erat, quum mox incredibilis mutatio in 
Italia facta est. Namque Gallorum armis populares res* 
publicae in Insubribus et apud Subalpinos, nec non in 
media Italia sunt constitutae. Inter quas Cispadana flnes 
habebat ab occidente Liguriam, ab ortu solis Adriaticum 
mare, e septentrionalibus autem Pado flumine termina- 
batur, ad meridiem Hetruriam, Umbriamque spectabat: 
cuius Bononia capiti posita fuerat. Quare Ferraria urbs, 
Montii patria, huius quoque pars fuit. Quapropter No- 
ster , adnitente potissimum Marescalchio comite , viro 
amplissimo, quo facilius- sortes patriae sequeretur, Bo- 
noniam petiit. 

Brevi admodum tempore, quo id regiminis genus viguit, 
poema conscribendum est adgressus (13), in quo Prome- 
theum audax Iapeti genus cecinit, quod, ut Horatianis 

verbis uUr , ig»em fraude mala gentibus inUdil. Hoc,' 
qaod tribus cantibus continetur, poema innumeris mythis 
redundat, quibus interdum satyriea veluti oratione utitur, 
qua aetatis suae vitia insectator. 

At enim vix primum huius poematis cantum in lucem 
ediderat , quum novae rerum conversiones factae sunt. 
Quippe plurimas, quae tunc in Italia respublicae vige- 
rent, duae tantum exceperunt ; Subalpina, quae regione 
subalpina continebatur, et Cisalpina, cuius caput Me- 
diolanum urbs fuit, unde tribus annis post Italica coa- 
luit, quae deinceps regni nomen accepit. Hoc arces- 
situs, externis rationibus procurandis scriba dictus est. 
In ipsius adventu omnes paene ephemerides vigentis re- 
giminis rebus faventes acerrime Montium sunt insectatae, 
praesertim) quod poemate in mortem Bassvillii animum 
nuperrimos motus adversantem ostenderat:' quod initium 
venturae mox calamitatis fuit. Namque eius adversariorum 
instigatione , Supremum reipublicae Consilium in illos 
inquirere coepit, qui prioris regiminis rebus studuissent, 
quos publicis muneribus exigendos decrevit. Ex his No- 
ster fuit. Neque id mirum. lannius (U) enim eius ae- 
mulus, prae caeteris, qui soli omnia in republtca possent, 
acriter in eum est invectas. Minime, ipse dicebat, e re- 
publica arcendi, qui epigrammata aliqua scripserint, sed 
ille, cuius versus Aligherii robur praeseferunt, quiqne 
populare hoc nostrum imperium quam plurimis dete- 
stabile fecit. 

Igitur Monlius omni publico munere destitutas, quippe 
qui fortunae bonis careret, paupertate conflictari coeptus 
est. Romam tunc petere statuerat, ubi popnlaris quoque 

respublica ex Gallorum influxu orta erat. Eo se conferre 
decreverat Montius, fecissetque nisi amicorum, Paradisii 
praesertim et Containii (15), quorum auctoritas multum 
valeret, precibus coactus in patriam rediisset. Quo facto 
maiorem fortasse calamitatem declinavit Noster. In- 
terendum hi sedulo agebant , ut munus aliquod illi 
demandaretur , quo vitam honeste saltem sustentaret. 
Id vero facile impetratum est : eorumdem enim , qui 
reipublicae imperitarent, consilio, quos certe pudebat 
talem virum inhonoratam sic agere vitam , Rubiconis 
provinciae, comite Oliva iurisconsulto, fuit praefectus. 
Sed paucis mensibus postquam id munus obiverat , a 
republica vacationem petiit. Illa enim tempestate sum- 
mus Montio rerum usus necesse erat, quo prorsus ipse 
carebat. Praeterea indignatus , quia nonnullos depre- 
henderat, ut rem facerent, publicum aerarium peculatos, 
illo magistratu se abdicavit. 

Itaque domum Mediolanum se recepit , privatusque 
vitaro traducens, dies solidos litteris excolendis exigebat. 
Tunc enim vero fuit, quum canticum quemdam, cui est 
titulus MuBogonia, evulgavit (16). Quoniam vero passim in 
hoc carmine nonnulla occurrunt, quibus rationem illam 
regiminis, quam monarchiam vocant, effert, acrius quam 
dici possit, in posterum exagitari coeptus est. Namque ea 
ferme omnium illis temporibus erat opinio, ut caeleris 
civitatum formis posthabitis, populare imperium, unice 
probaretur. In tantam invidiam ex magna gloria inciderat 
Montius, qui anceps fluctuansque diu inter oppositas sen- 
tentias, postremo deficiente animo, civilibus fluctibus se 
abripi passus est. Quo in tempore nonnullas exaravit 

seripliuoculas ia quibus Pio VI , quem ia Bassvilliaoa 
appellare ooo dubitavit, eius verbis utar — Severo e 
santo Pastore — il vero Nume dei Tebro — tituli» 
adiungil, quos oblivioae obruere satius existimo; Lu< 
dovicum vero XVI, qui rex omnium mitissimus, me- 
liori fato dignus illic habetur, in carmine, quod pe- 
riculum (17) vocavit, tyrannum telerrimum appellavit. 

Montii mutabile hoc ingenium nemini profecto probatur. 
Neque valet quod in eius excusationem nonnulli afferre 
consueverunt , videlicet pretiosiores in fortunae arbi- 
trio obsides habuisse , uxorem et liliam. Si enim in 
patriam secessisset gratiosius fortasse nomen esset a^e- 
cutus: quoniam fortis animi magnique est ea, quae vi- 
dentur acerba, ita ferre, ut nihil discedat a dignitate 
sapientis. Huius insuper opinionum vices non sequi, sed 
iisdem, ut plurimum, repugnare. Hinc minime illis suc- 
censendum, qui Protei nomine, sub cuius symbolo insta- 
biles naturae formas veteres depinxerunt. Montium car- 
pere consueverant (18). Scilicet poeta non mores informare, 
sed moribus, informari, quo populari aura ferretur , est 
perpessus. Quo nihil magis exprobrandum in totius eius 
vitae decursu. Ipsemet extrema aetate, si qui versus, 
quos in reipublicae honorem exaravit, laudibus ornaret, 
capite obstipo, obortisque lacrymis Lisandri numeros in 
Aristodemo repetebat: 

I nostri altori 

Di tanto san^ue cittadin bagnati 
SoQ di peso alia fronte e di vergogna. 

His igitur editis operibus, quum Mediolani omnium 
rursus favorem captasset, qui in republica essent, sibi 

aditum ad honores aperuit. Et primo quidem politioris 
humanitatis doctor in Braydensi gymnasio electus est, 
in quo usque ad illud tempus hasce partes strenue Pa» 
rinius sustinuerat. At frustra; abhinc enim paucos men* 
ses consociata arma Austriae et Russiae infestis signis 
Mediolanum ingressa sunt, resque Gallorum ad extremum 
casum spectabat. Magna tunc hominum colluvies ex omni 
Italia apud finitimos confluxerat, qui extorres et in anci- 
pitia coniecti unam spem in novis rebus haberent. Hoc 
quoque desperatissimo perfugio Montius uti debuit, qui, 
superatis Alpium iugis, innumeris difficultatibus circum- 
ventus et fortunis omnibus expoliatus, ideoque pauper- 
tate misere conflictatus, vitam agebat procul a publicis 
negotiis, litterarum studiis unice intentam. Dedit profecto 
grande patientiae documentum! Ibi enim poeta, cuius fama 
iam universam Europam a Sarmatiae finibus ad Oceanum 
usque pervaserat, ut quotidianum sibi victum pararet, 
coactus fuit agros circumire Camberiacos, pomaque manu 
ex arboribus destringere. Oh coenum ! Oh portentum I 
Neque id satis. Etenim gravi morbo correptus, in re adeo 
angusta, distractus a suis, iam paene ad interitum desci- 
scere videbatur. Postremo uxor, rebus domi compositis, 
cum filia advenit. Certe laetissimum illi hunc diem fuisse 
arbitror, quo circumstantes se rursus aspexit, quas unice 
in terris adamaret. At miserrima haec Montii conditio 
tandem Marescalchio, regni administro, quem supra me- 
moravi, innotuit. Qui Nostrum Lutetiam Parisiorum deduci 
voluit, ibique totos dies suo lateri eum adhaerere cupiebat. 
Igitur qui ab excitata fortuna ad inclinatam et prope 
iacentem redactus fuerat, comiter ab ea iterum excipitur. 

Per illos dies Napoleo Donapars copiarum dux ex 
Aegypto post triennium, quo totam regionem illam sub 
Gallorum dominatum redegerat , in Europam redux , 
Italiam uno proelio hostibus denuo eripuit. Namque 
praeter opinionem omnium ex Cotiis Alpibus in Italiam 
progredi coepit. Foederatorum exercitus ad Alexandriam 
Statiellorum castra metati sunt. Vix dum Galli adfuere, 
vi summa proelium commiserunt. Foederati freti numero 
copiarum suarum, confligere cupiebant; eoque magis, 
quod, priusquam Dessaicius dux belli peritissimus sub- 
sidio veniret, dimicare utile arbitrabantur. Quare con- 
currunt acies, iamque hi victores futuri videbantur, quum 
inopinato Dessaicius cum decem millibus militum super- 
venit, qui tanto impetu hostes est adgressus, ut praeter 
spem ex Gallis victoria extiterit, eoque ipse dux ceciderit 
proelio. Qua victoria Napoleo elatus, plurima miscere 
coepit et maiora concupiscere. Italia aenimnis cooperta, 
iftque in servile pistrinum detrusa, per quindecim et 
amplius annos fuit sub Gallorum dominatu. 

In hisce rerum adiunctis Marescalchius Montio munus 
demandavit hymnum exarandi, in quo victoriam de ipsa 
Italia relatam laudaret. Huic operi in praemium propo- 
suerant argenteos mille et quingentos: praeterquamquod 
politioris humanitatis doctor in lycaeo imperatorio foret 
renunciatus. .\tenim lannio potissimum adnitente. Noster 
in calumniam Chaptalio, qui illa tempestate internas im- 
perii res procuraret, est delapsus. Quare omnibus propo- 
sitis praemiis defraudatus, centum argenteos, vile pretium, 
ex Marescalchii precibus tantum accepit, qui in re adeo 
angusta non parum ilii levaminis adiumentique tulerunt. 

Etsi tot tantisqne curis distractus nunquam a studiis 
animum abduxit , quae tutum et gratum adversis 
rebus perfugium ac solatium praebent. Nimirum per 
illud tempus Montius postremam , de qua pro re nata 
tragoedia disseruimus, composuit. Insuper aliud est opus 
aggressus, quod sui nominis famam magnopere auxit. 
Ad exitum vergebat superius seculum , quum rebus in 
Italia ad eius libitum compositis, citissime quam potuit, 
per Alpes in patriam reversus est. Tum denuo fortuna 
prospera uti coepit. Quum .Mediolanum venisset, omne 
prorsus tempus poemati, quod nuper memoravi, ad un- 
guem castigando dedit. Huic .Monlii scriptioni titulus est 
Mascheroniana. 

Fuit autem Laurentius Mascheronius vir in mathesi 
et rerum naturalium scientia plane singularis, qui de 
poesis facilitate et altitudine cum aequalium excellen- 
tissimis contendere quoque est ausus. Sed curator lec- 
tus populari Cisalpinae rcipublicae censendae, quum 
foederatorum exercitus anno praeteriti seculi novissimo 
Mediolanum prope adessent, se in Galliam, quemadmo- 
dum de aliis plurimis supra narravi, recepit. Ibique 
labente seculo octavo et decimo, florenti adhuc aetate 
decessit. Itaque Montius ut extaret apud posteros aliquod 
doloris propter amici desiderium monumentum, hoc 
poema exaravit, in quo illius casus composuit. Ingentem 
inde nominis famam sibi comparavit. At quum ex ele- 
gantiorum sententia, inter pretiosiores Montianas scri- 
ptiones haec porro habeatur, equidem credo me optime 
facturum si pauca de illius natura atque oeconomia, 
quemadmodum iam de Bassvilliana, disseram. 

Poematis, quod cantibus quinque continetur orsus capit 
Poeta ex illo temporis momento , quo Mascheronianus 
spiritus virtutibus exceptus, quibus per vitam exornatus 
fuisset, ad sempiternos globos intuendos extollitur, quos 
tamquam animarum sedes ei commonstrant, eadem prorsus 
ratione, qua Africano Paulus in somnio Scipionis. Ad solem 
ut venit, complexus eum Borda(iO) insignis mathematicus 
sui temporis collacrimavit. Deinde coelestem illam habita* 
tionem usquequaque visendo Parinium est nactus, qui 
eiim de Italia percuntatus est. Huius responsione alte- 
rum cantum exorditur, in quo Napoleonis Bonapartis 
breviter victorias de Italis primum, mox de Aegypto, et 
deinceps de omnibus fere, qui in Europa dominantur, 
relatas persequitur. In tertio cantu acerrime invehitur in 
illos, qui Gallis tum temporis imperitarent; maxime vero 
Robespierrium criminatur, cuius opera Europa sanguine 
redundavit. Duobus postremis, qui in lucem post eius 
mortem editi fuerunt, miserrima ob oculos ponitur Italiae 
illis temporibus conditio. 

Hoc Montii opus perlegens, non solum notissimos unius- 
cuiusque scientiae viros passim invenies, eorum praeser- 
tim, qui superiore seculo floruerunt, sed eventuum varieta- 
tem tamquam in tabula spectabis , quibus patres nostri 
interfuerunt. Nimius haud dubie forem, si omnia, quae ad 
historiam pertinent, quaeque poetice ibi narrantur, hic ex- 
promere vellem. Hoc tamen ad eius laudem animadverten- 
dum puto, si pauca excipiamus, quae de populari regimine 
passim laudavit, rursus Montium in hoc carmine ad illas 
opiniones accessisse, quas in Bassvilliana complexus est. 
Ad illius dictionem quod attinet, si fidem Cuoco(30)ha- 

bemus, acriori denle,qui tum imperitarent, carpsit Noster, 
lure tamen viri cordatiores poema hoc plurimi fecerunt ; 
affectus enim graphice commendavit ; neque minus illud 
styli robur, versuumque numerum est consecutus, quibas 
maxime Bassvillianam laudavimus. 

Interea rursus est constituta Cisalpina respublit» , 
quae tamen in posterum Italica appellata fuit. Quo in 
tempore, quum omne disciplinarum genus rerum procu* 
ratores vellent instaurare, quae, saeviente bello, iam 
defloruerant, doctissimos undique viros in Galliam Ci- 
salpinam, et in urbem praesertim totius Insubriae prin' 
cipem invitaverunt. Montius doctor humanioribus litteris 
tradendis Ticini in Athenaeo electus est. Nultam quoque 
operam rei litterariae augendae tum impenderunt Aloy- 
sius Lambertius Regiensis, vir eximia eruditione prae- 
ditus; loannes Paradisius comes, insignis aetatis suae 
mathematicus; Gregorius Fontana illius sacerdotum or- 
dinis sodalis, cui a Scholis Piis nomen est factum, qui 
philosophiae et mathesi summopere enituit ; nec non 
Petrus Moscatius Mediolanensis, qui physicas et medicas 
disciplinas praetermodum auxit. Ceterum quis Galvanium, 
Voltam, Orianium non audivit aut legit, quibus neque 
haec felicitas defuit, ut Gallos nostris persaepe iniquos, 
suorum laborum socios et laudatores haberent ! His ali- 
quanto senior fuit losephus Parinius, urbanissimae, quem 
vocat Boucheronus, satyrae inventor; cuius auditor fuerat 
Ugus Fosculus, Graecarum litterarum in primis elegans ; 
cui supponendum statim existimo Hippolytum Pindemon- 
lium , virum leniore musa natura comparatum. Quorum 
omnium in primo Mascheronianac cantu memoria occurrit. 

Si quis autem a me petat , cur nam infinitus hic 
excellentium vivorum proventus tum extiterit, responsum 
in promptu est. Scilicet Napoleo, quem non latebat sa- 
pientiam quam maxime ad augendum imperium conferre, 
doctissimos undique viros, maximis propositis praemiis 
ornamentisque in Hallia Lutetiam Parisiorum, in Italia vero 
Mediolanum arcessiit. Praeter quamquod memoriae ha- 
bemus natura hunc virum sane memorabilem politiorum 
litterarum cultorem, quoad eius fieri posset, fuisse, atque 
elegantis ingenii viros, praesertim vero mathematicos, 
honesto hospitio, haud aliter quam belli duces peritis- 
simos excipere consuevisse. Quod utique omnibus foret 
regibus, principibus aut cuiuscumque auctoritatis homi- 
nibus probatum! Quae enim inde proiliiit in populos 
morum urbanitas! Argumento sint tempora, quibus in 
Subalpinis imperitarent Amadeus VI, qui prudentiae 
civilis et iustitiae fama apud omnes maxime floruit; 
EmmanueI Pbilibertus, qui merito Subalpinae gentis 
vindex et stator est appellatus. Quis nescit omni prorsus 
felicitate tunc maiores nostros fuisse usos? Quamquam 
vero animo mihi iam non inest probare, extitisse illis 
temporibus in ulraque Gallia pulcherrimam regiminis 
formam, quam Plato eiusqiie aequalis Xenophon lauda- 
runt. Longe milii alia mens est. Tamen omnes facile mihi 
assensuros confido, si dixero peiora Insubribus praecipue 
fuisse perpetienda, nisi tot tantique reipublicae censendae 
scientiarum cultores fuissent advocati. 

Sed ego sane multus, qni in pervulgata re tam prolixam 
orationem expromserim. Quin potius ad praeclaram deve- 
nio operam quam Noster litterarum studiosis erudiendis 
* eic. 3 

Ticini impendii? lloc profeclo odicium ita esi pcrfunclus, 
iil doccnlis alacrilale mirifice sludiosi ad laborem cxcila- 
renliir; cosque, paene dixerim, sic fingeret, ul acerri- 
mum de litteris indicium iisdem instillaret, nedum 
pulcri sensum et eleganliorum scriptorum studium ab 
ipso haurirent. Quo fiebat ul saepissime magno plausu 
exciperetur, lloc in tempore duas edidit orationes, in 
quarum altera coarguit, summam iis laudem deberi, qui 
primi ad scientias semitam commonstraverint; alleram 
vero recitavit, ul italam iuvcnlulem ad eloquentiae 
studium excitaret. In quibus eloquentiae vis perbelle 
cum poetarum spiritu contendit (21). 

Triennio Noster magna cum laude cleganliores litteras 
Ticini tradidit. At quum maiori studio Italorum decora 
memorare consuesceret, Gallis posthabitis, Mediolanum 
est arcessitus. Nihilominus cum hac doctrinae laude iis 
esset probatus, apud quos imperii summa erat , aditus 
sibi ad honores patuit. Primus autem reipuhlicae capes- 
sendae gradus fuit, quum causis litterarum et artium 
dirimendis ab rerum internarum administro adsessor 
electus fuit. Quo in munere obeundo ita se gessit, ul et 
doctrinae vastitate et in expediendis negotiis alacritate 
dignus habitus sit, qui ad ampliores eveheretur dignitates. 
Tum vehementissima honoris cupido animum cius in- 
cesserat, quam summopere illi aluit Napoleo, qui anno 
seculi quinio , ferrea regum Langobardorum corona 
Mediolani sumpta, Italiae rex renuncialus est. Namque 
tum Noster aulicus poeta adleclus, temporibus foede 
inserviens , carmen ex Varaniano ingenio exaravit, cui 
titulus Visione. Introducitur Aligherius, acerrimus, quem 

noslis , monarchiae propugnator, qui de mutata illis 
temporibus Italiae conditione sermonem instituit. Ecqui- 
dem puto eosdem, quos in Tihibellini ore versus ponit 
pocla libentissime in suos illum fore accepturum; tanto 
enim sunt robore praediti. 

Mox approbantibus Borussiae et llispaniarum regibus 
novum in Italia regnum, quod Napoleo constituerat; 
Germani tamen, Angli et Moschi simul signis collalis ei 
bellum intulerunt. Tunc enim vero illa fatalis opinio in 
Europa est exorta, quae vim iuri , victoriam aequitati 
opponeret; quae sane opinio continuis expeditionibus et 
annorum successibus occasionem praebuit. In hisce re- 
rum adiunclis illi , qui Alexandri Macedonis famam 
exoptaret, alter Homerus opus erat. 

Itaque Montius, illorum veterum poetarum instar, qui 
in Gallia illustrium virorum laudes celebrare consue- 
verant, poema perscribere coepit, quo heroem suum ad 
Danubium usque atque ad Austerlitium campum victorem 
versu prosequeretur (22). Quum vero omnia prorsus ad hi- 
storiam spectarent, ideoque inepte omnino ad rem caderet 
illud scribendi genus, quod epopoeiam vocant; quumque 
mythos aut incantamenta non amplius in rem derivare 
liceret poetis, necesse erat ut .Montius huiusmodi poesim 
usurparet, quae admirabilitatem servando, nullum histo- 
riae veritati nocumentum importaret. Igitur Bardorum 
poesis, quae simul coniungit ac temperat alleram altera 
duplicem epicae et liricae naturam, sui ingenio apta visa 
est, qua inquietem illum Martem caneret. Id poema, cui 
& Bardo Nigrae sylvae nomen est facium, septem cantibus 
continetur, in quorum quoque peculiare exhibet propo- 

situm de Napoleonianis gestis. Et in quinto, cui titulus 
Aegypti expeditio, plane singularem se Montius praebet, 
sive orationis lenocinium spectes, sive narrationes poetico 
quodam lepore distinctas, sive demum eximium arti6> 
cium, quo in diversis proeliis inter se connectendis 
usus est. Unde facile, neque ab re, quaedam cum Tasso 
Montii comparatio potest institui. 

Ceterum si summam rerum tantum spectemus, quas No- 
ster in hoc poemate est complexus; summis laudibus Na- 
poleo Bonapars praecipue effertur, quippe qui, repressa 
factionum licentia, cuncta subegisset, nec ulla iam arx aut 
robur animorum esset, quod victores eius exercitus posset 
retardare. Itaque eleganter more suo, sed pressius atque 
adstrictius continentes, ita dixerim, hostium clades est 
persecutus, quibus universam fere Europam Mars ille 
subegit. Oriens enim eius armis concussus est, et Eu- 
ropeus miles Thebarum solitudines ac Nili fontes adivit. 
Ex elegantissimorum virorum sententia patet huiiismodi 
carmen tanta metri varietate conscriptum illum eundem 
colorem passim prae se ferre, quem Bassvillianae illevit. 
Dolendum sane quod, alteram partem non amplius poeta 
in lucem protraxerit: iam non ex eo, quod illorum 
temporum historia eodem iuvetur, cordatiores enim hu- 
milem et turpissimam ibi adsentationem repudiant ; ve- 
rum quod mirum in modum ad elegantiam styli fre- 
quentes eius descriptiones atque narrationes conferunt. 

Quot insuper apte eius poetico ingenio exaranda prae- 
clare gesta supererant 1 Quamquam non ultimum hoc fuit 
castrense, ita dicam, Montii carmen. Etenim non ita 
multo post novam Bonapars victoriam ad lenam in 

Thuringia retulit de principibus germanicis, ex qua 
Borussiae regnum, quod septem annorum spatio coa- 
luerat, totidem diebus ad perniciem omnino redactum 
est. Quibus in adiunctis poeta aulicus breve canticum 
composuit, ducibus et militibus infiniti Napoleonis exer- 
citus dicatum, in quo Magni Friderici spiritu e sepul- 
cris evocato, colloquentem cum Gallorum duce intro- 
ducit. Vehemens quidem verborum certamen, quod inter 
utrumque instituitur, qui studio incensus aemulandae 
Romanorum magnitudinis omnia pro arbitratu versaret. 
Postremo summi imperatoris potentia coactus gladium 
manu emittit, quo callidissimus aetatis suae Imperator 
Fridericus tot populos sub dominatum Borussiae regni 
subegisset. Hoc leve poema incredibile memoratu est, 
quanta doctorum hominum consensione in Europa fuerit 
exceptum, adeo ut brevi mensium quinque spatio decies 
fuerit evulgatum. Neque defuerunt qui in latinos nu- 
meros illud converterint, necnon in Gallicos. Nihilomi- 
nus quosdam simul adversarios Montius nactus est, 
maxime vero ephemeridum scriptores, quos ipse acriter 
ultra quam dici potest in epistola refellit, quae Belti- 
nellio acerrimi iudicii viro mittitur. 

Postmodum breve temporis spatium effluxit, quo res 
in Europa conticescere visae sunt. At Noster sui ingenii 
vires incultu torpescere haudquaquam sinit. Tunc scilicet 
PalingenesinpoliUcam(^) edidit, breve quoddam poema- 
tion solutis carminibus contextum ferme quingentis, in 
quo probandum suscepit poetica omnino ratione philoso- 
phicum argumentum a Virgiliana .Aeneide petitum, de 
universali spiritu, qui totam terrarum molem alit, agitat, 

cl miscet. In posterum nonnulla etiam pro re nata 
carmina exaravit, quae eius nominis famam servarunt, 
non vero admodum auxerunt, quum non amplius eam 
vim praeseferant quam in prioribus eius operibus lau- 
davimus. 

Quamquam principes illi viri, quorum praeclare gesta 
immortalitate rependit (hanc nempe vicem referunt lit- 
terae et artes) honoribus mactare Montium haud dubi- 
tarunt. Itaque inter sodales adlectus est illius doctorum 
hominum societatis scientiarum finibus proferendis .Me- 
diolani iampridem institutae ; atque in complures ordines 
equestres, quos Napolco excellentis ingenii viris captan- 
dis suo tempore ibidem constituerat. Quae omnia Montio 
fuerunt praeclarum ad maiora incitamentum. 

Pulcrum erat Nostro in poesi suum ingenium exer- 
cere ; pulcrius vero politiores litteras cum reconditis 
doctrinis coniungere. Argumento sint epistolae , quas 
per illud tempus, quo nimirum dulcis frucretur otii pace, 
de equo alato Arsinoes evulgavit (24). In his eorum sen- 
tentiam firmis salis argumentis asserere conatur, qui 
probant hunc equum, a quo Berenices Coma rapta fuisse 
fertur, neque Pegasum, aut Zephyrum, verum slrulhio- 
rem fuisse. Quamplurimis haec Montii opinio ab re 
omnino visa est; sed haec nihil ad nos. Illud est huiusce 
scriptionis notare, nostrum maxima antiquitatis erudi- 
tione, nec non iucundissima styli alacritate propositum 
suum confirmasse. 

Sed mullo magis, quaenam esset Montii in litteris 
latinis peritia innotuit , quum Persium Italicis modis 
aptandum suscepit. Difficilis admodum huius salyrici 

interpretatio videbatur, tnm propter concisam carminis 
naturam, quae obscuritatem quamdam illi inducit, tum 
propter diversum plane utriusque ingenium. Is enim 
quum magni valeret in hortniana illa urbanitate, quae 
vitium ridendo castigaret; et natura in splendidam luve- 
nalis bilem ferretur, acriter sibi hoc in opere peragendo 
repugnandum erat. Nihilominus nemini prorsus dubium 
est, quin optime in hac quoque parte meritus sit. 0»'ppe 
apprime omnino Noster venustatem venustate, lumina 
luminibus compensare scivit, audaciores autem verborum 
figuras nec prorsus extinxil, nec parum verecunde ex- 
pressit. Fuit namque haec praeclara viri laus, omne 
paene poeticae eloquentiae genus sic excoluisse , ut 
linguam et stylum pro arbitratu adhiberet. 

Quod magis magisque patuit, quumUgo Fosculo suasore 
poetico spiritu in primis insigni , Graecarum quoque 
litterarum elegantissime, intermissam Homeri interpre- 
tationem* absolvit. Vincentius Montius, ait Carolus Hou- 
cheronus , vir plane singularis , quum multa divinitus 
scripsisset, nihil praestantius se facturum arbitratus est, 
quam si poetarum principe italicis numeris donato ad 
illius imitationem aequalium et posterorum studia exci- 
taret. Ingens profecto beneficium, immortalitate dignum, 
quo Montius non minorem ab Italis gratiam iniit, quam 
ab omnibus, qui in toto orbe terrarum sunt, litterarum 
cultoribus! Quare tamdiu Noster laudabitur, dum me- 
moria principis huius antiquorum poetarum manebit. 

Plurimos doctissimorum virorum legimus in Homeri 
interpretatione ingenium suum fuisse periclitatos. Sal- 
vinius, vir Graecis litteris et italicis eruditissimus, hoc 

poema sedulo et fortasse eleganter quoque in italum' 
numerum convertit; at, ex Fosculi sententia, ilia caruit 
excelsi animi vi ac magnitudine, qua poesis, quodam 
veluti colore illinitur. Neque magis in re litteraria Ce- 
rutius meritus est Homerum interpretando ; quippe qui 
paullo liberius mollibus Rolii atque Melastasii dictioni- 
bus opus suum insperserit; eique poeticus ille spiritus 
defuerit, quo animos omni tempore moveri consueverunt. 
Ipsemet Cesarottius perperam hac de re operam suam 
impenderat, qui immutata ipsa poematis inscriptione, 
multa licenter novaverat (25). 

Nulla igitur homerica interpretatio hac Montii erit 
potior, quae Ariosteam linguae varietatem et antiquum 
Homeri colorem in primis refert. Itaque nll mirum , si 
in praecipuis Montii operibus ipsius italica Ilias cen- 
seatur ab omnibus, qui aliquid de litteris iudicare valent. 
Quamquam nec hi defuerunt, qui graece optime callentes, 
in eius opere quidpiam deprehenderent adaroussim haud 
perspectum, quorum ipse animadversionibus candide usus 
est, ut opus limaret. Neque silentio praetereundum ar- 
bitror, Montium scilicet boc immortale opus suscepisse, 
quin satis, quam par esset, graecum sermonem nosceret. 
Hoc magis magisque in eius laudem redundat: tunc enim 
vero quisque doctissimorum illud Socraticum meminit: 
animum poetico spiritu concitatum meliorem fore Homeri 
interpretem. Incredibile dictu, quantum propterea decus 
Italicis litteris obvenerit! Sed iam plura non addam, ne 
videlicet de re tanti momenti haud satis pro dignitate 
videar dixisse. 

Itaque Montius refertus omnibus praemiis donisque 

forUioae, declrinae ac eloquenliae praeclarus octavum 
et quinquagesimum annum agebat. Nemo fere tunc erat 
in urbe, quae illi secunda veluti patria esset, quin ali- 
quid praeclarum de Montio audivisset, et omnes, qui de 
ingeniis poterant iudicare, mirifica eius visendi noscen- 
dique cupiditate flagrabant. Nimirum per illud ferroe 
tempus Nostrum convenit lulius Perticarius Comes, ab 
coque Constantiam filiam sibi uxorem poscebat, nulla 
alia de causa, nisi quod maxime exoptaret adfinitate se 
cum principe sui temporis poetarum devincire. Maxima 
scilicet tunc Noster voluptate aflectus fuit; eoque magis, 
quum perspectum et cognitum habuit sui generi animum. 
Sed priusquam ad illa , quae collatis viribus uterque 
gessit, devenio, optimum censeo presse omnino Perticarii 
casus componere. 

Is igitur nobili loco natus Sabiniani est, qui pagus 
abest ab Arimino oppido circiter millia passuum decem. 
Hic ab adolescentia alumnus sacrorum, amplissimis ti- 
tulis, ut tum ferebant tempora, est auctus, licet sacer- 
dotio non initiatus. Sed mox studio reipublicae, ad quam 
suopte ingenio maxime ferebatur, relictis sacris, Romam 
petiit, primo seculi anno, ut sedulam in mathesi et 
utroque in iure operam poneret. Quamquam vero in 
principe terrarum urbe mansuetiores litteras praesertim 
excoluit, cuius studio vel a pueritia mire flagrabat. 
Quare latinos italosque tum solutae tum adslrictae ora- 
tionis scriptores noctu interdiuque volvere ; stylum ad 
eorum exempla edolare; graeca non fastidire. Ibi sexen- 
nium circiter moratus, amplissimo ingenii testimonio, 
laureaque iuris donatus in patriam rediit. Domi difGcil- 

limis illis temporibus plurima munera obivit, in quibus 
ita caste continenterque sese gessit, ut egregium consilii 
et humanitatis suae monumentum reliquerit. Tot licet ne- 
gotiis circumventus numquam animum a litteris abduxit. 
Re enim vera Pio huiusce nominis sexto post diuturnam 
captivitatem Romam revertenti carmen inscripsit, cui 
titulus Prigioniere aposlolico, quod passim Aligheri colo- 
rem refert. Postmodum narrationem quamdam emisit de 
Pandolfii Collenucio , qui etiamsi regni crimine insons 
fuerit, nihilominus Sfortiae tyr.anni, qui in Pisaurenses 
dominaretur, edicto capitis damnatus est. Hanc subse- 
cutum est aliud commentariolum de Guidobaldo, quem 
certissima monumenta Urbinatum ducum progenitorem 
testantur. In quibus scriptiunculis dictionis nitore, et 
philosophicis passim inditis sententiis enituit. Romam 
dein profectus, cuiusdam diarii, cui nomen ab Arcadia 
fuit factum, scriptoribus praefuit. Tunc scilicet plurimi 
sui ingenii foetus in lucem prodiere, quos longum esset 
hic persequi singillalim. Haud ita multo post in patriam 
rediit, ubi a civibus honorificentissime exceptus diem 
obiit, quum esset annos natus tres et quadraginta. Haec 
breviter fuit Perticarii vita, cuius opera Noster usus est, 
de quo nunc adhuc ambigitur, utrum morum probitate, 
an ingenio praestaret. 

Quum vero Montius de litteris complura in dies agitaret, 
quibus maior fortasse ad Italos splendor manasset, totius 
paene Europae facies immutata est. Napoleo scilicet anno 
huius seculi tertio et decimo exeunte post Lipsiense 
excidium Lutetia Parisiorum fugatus est. Insequcnti anno, 
rebus pluries male gestis, universa Gallia consurrectionem 

in ipsos mililes fecil. Quamobrem Imperator fuga salutem 
petiit , quam consecutus non esset , nisi fiellaqueam, 
perv6tus regum castellum, confugisset. Ibidem haud ita 
mullo post imperium per syngrapham deposuit; et sortem 
ingemiscens easdem fortasse aedes lacrymis rigabat, quibus 
nuper ipsius iussu inclusus Pius Vll Pontifex Maximus, 
miserrima omnia deprecabatur, quibus res chrisliana 
confliclarclur. Itaque, restincto ubique bellorum incen- 
dio , regna sunt restituta. In Italia, Veneti et Insubres 
denuo in ditionem concesserunt .\ustriaci imperii. Su- 
balpinum autem regnum et vetere provincia , iam per 
superiores pactiones distracta, et Genuae urbis accessione 
in integrum restitutum atque amplificatum fuit. Caeteri 
item principes ilalici , sedibus suis abacti, in patriam 
sunt reversi. In hisce rerum adiunclis Monlius ab omni 
publico officio destitutus fuit. Tunc enim vero valde 
timere coepit, ne rursum adversae fortunae asperitatibus 
iactarclur. At Caesar nihil antiquius habuit , quam ut, 
depositis iam simultatibus, ad oblivionem veterum cala- 
mitatum omnem curam cogitalionemque conferret. Itaque 
Noster ingravescente aetate , publicis iam muneribus 
impar, missionem honestam ab illius clementia impetravit. 
Praeterea pensio quaedam haud exigua concessa est illi, 
qua honeste reliquam vitam ageret. Neque in vanum tot 
eum bonis donarunt; ipse enim communi particeps gaudio 
propter rerum instaurationem , nonnulla carmina exa- 
ravit, poeticis luminibus haud ieiuna. 

llaclenus vero Monlius Pindaricos volatus et mollis 
Anacreontis aut teretes Metastasii versus tantum aemu- 
latus est. Nunc gradum facturus ad ea , quae soluta 

oratione ab ipso fuerunt exarata : optimum arbitror me 
facturum, si in memoriam revocavero, quae initio stalim 
de vitiis sum praefatus, quibus saeculo superiore italicus 
sermo turpiter est foedatus. Eo nimirum adducta res 
erat, ut nulla amplius scriptoribus nostris superesset, 
quam tuto sequerentur, auctoritas. Quippe impotens ea, 
quam sibi Florentini linguae italicae conservandae exco- 
lendaeque sodales usurparent, ad servitutem timidos 
damnabat , audaciores vero ad licentiam impellebat. 
Quare nemo profecto extitit tunc temporis ex Italorum 
scriptoribus , qui hac de re partes nostras sustineret , 
praeter Cesarium, qui acerrimo ingenio donatus, idem- 
que laboris patientissimus , memorabili exemplo scri- 
ptoribus praeiverat. Quamquam ipse italici sermonis 
puritatem ex priorum auctorum monumentis studiosius 
hauriendo , eiusque ambitiosa in verbis sedulitate , 
quamplurimis in calumniam incidit. Praesertim vero 
Noster, sui nominis fama abusus, acerrimum illi bellum 
indixit, ea in vulgus edendo, quibus hominis vitia non 
acerrime insectaretur , sed ridentis vultu et socratica 
quadam ironia vellicaret. Huiusmodi vero litterariae di- 
sceptationes acrius exardescere in diem coeperunt, quum 
ex publicarum rerum procuratorum praescripto Mediolani 
demandatum fuerit ei munus, illud lexicon, cui a furfure 
nomen est factum, castigandi, novisque nominibus novis 
rebus imponendis augendi. Tunc videlicet Montius soceri 
et losephi Grassii taurinensis opera adiutns, giganteum 
illud opus conscribendum est adgressus, quod inscribitur : 
Proposia di correzioni al Vocaholario della Crusca. 

At quum pleramque huius operis partem retractassent. 

Nosler paene lumina oculorum amisit; quam calamitatem 
ita moderate tulit, ut neque eum querentem quisquam 
audierit , neque eo minus privatis publicisque rebus 
interfuerit. Neque id satis. Etenim Perticarius viribus 
destitutus postmodum vita functus est, quum rusticandi 
causa Franciscum Cassium (26) ad Pisaurum convenisset. 
Haud obscurum est animo reputare incredibilem moe- 
rorem, quem tam acerba mors ei esset allatura. Nihilo 
tamen segnius, ubi primum convaluit, interceptum opus, 
quod dubio procul numerosas manus posceret , solus 
perfecit. Quinimmo brevi temporis spatio Aligherii librum, 
cui titulus Convito, ad veram lectionem restituit atque 
animadversionibus illustravit. Quamobrem intermortuam 
Aligherii famam iterum excitavit. 

At quoniam in hisce operibus, quas nuper memoravi, 
hanc sententiam tueri coepit, nimirum falso hanc sibi 
laudem Hetruscos, praesertim vero Florentinos, usurpare, 
pulcherrimum nostrum sermonem primos confecisse ac 
prae caeteris expolitum, purum servasse, quoscumque 
doctissimos viros tunc Florentiae et foris in Thuscaniensi 
regione florerent, sibi adversantes excitavit. Qui utriusque 
commenta firmissimis argumentis refutarunt. Enituit in 
certamine Urbanus Lampredius , vir doctus in primis, 
qui gravissimis quibusdam epistolis perversas nostrorum 
opiniones audacius iactatas perculit. Nec minorem in hac 
re lau lem est consecutus Rosinius politiorum litterarum 
docior, iciemque politissimus scriptor. Horum vestigiis 
institerunt loannes Niccolinius et Valperga Calusius in 
epistula ad Napionem de italica lingua, aliique permulti, 
quos longum esset hic ex ordine memorare. 

Caetemm hoc salis constat cx historia litteraria expo- 
lilissimum quemque ilalonim scriptorem magnopere in 
evolvendis elcganlioribus llctruscorum auctoribus fuisse 
versatum. Quid quod ? eleganlissimi illi viri , qui ger- 
manam haud ita pridem loquendi scrihendique rationem 
illustrasse dicuntur, non alio ex fonte, quam ex thiiscana 
lingua illam eloquentiam hausere; plane ul Victorius 
Alferius, quum rudis adhuc italicae in scribendo venu- 
statis esset, integros Ilelruscorum fontes adiverit, quo 
pleniore haustu se proluens, optandam in primis ver- 
borum et ditionum copiam depromeret. Nitidus et can- 
didus ilalici sermonis scriptor Hannibal Carus habetur, 
quem prae caeleris studiose Boucheronum lectitasse me- 
moriae proditum csl, qui tamen ingenue fatetur se jier 
otium, quo Florentiae in urbe versaretur, dictionum flores 
excerpsisse, quibus sua scripta inspersit. Huic opinioni 
insuper apertissime suffragatur vir doctrinae pariter ac 
pietate spectandus Antonius Brcscianius, qui diu mullum- 
que in Etruria versatus, itali sermonis vim et proprium 
decus puris e fontibus hausit. Mirum quanta stili ve- 
nustate et lepore, urbes, rura, aedes, carceres, convivia, 
pugnas, mores hominum descripserit. Quare vere mihi 
hoc videor esse dicturus, neminem unquam fuisse italice 
scribentem, qui ad Brescianii fastigium perveniret. Sed 
ut eo revertar, unde huc declinavit narratio, praesen- 
tissimum nostro sermoni remedium attulerunt haec Monlii 
scripta; necnon praeslanlissima Antonii Cesarii volumina; 
qno viam monstrante, Brescianius mentem ad scribendum 
appulit. 

^ Castior ex illo tempore fluxit Italorum oratio: multi 

enituerunt in expolita nostra lingua diserti, .\tque ut 
caelcros omittam, quorum memoriam passim in hac nar- 
ratione iniecimus , floruerunt illa tempestate Michael 
Columbus, Giordanius, Taverna , Biondius , et Carolus 
‘ Botta, qui memoria nostra historiae principatum subalpi- 
nis asseruit. Neque deinceps tot illa scriptorum portenta 
extitcrunt , qui venustae et concinnae orationis securi, 
quidquid in mentem veniret , litteris traderent. Quae 
quidem insperata, sed felix litterarum immutatio accepta 
est referenda immortalibus hisce viris, quorum hactenus 
praeclare gesta laudavimus. 

Quibus Montius editis operibus, postquam munere est 
functus, quo detinebatur, quippe qui Italiae gloriam in 
litteris tueri sibi proposuerat, animum denuo Musis ex- 
colendis adiunxit. Revera idyllium quoddam per illud 
tempus conscripsit, cui nomen indidit Nozie di Cadmo. 
Hoc vero carmen multum mylhologiae sapit; poetae enim 
in animo erat evincere admirabilitatem quocumque 
demum ex fonte petitam quammaxime ad poesin conferre. 
Et sane Plato poetas sanctos habet , Dei nuntios , Dei 
interpretes : eos Dei afflatu autumat excitari , Dei ap- 
pulsu ad canendum agi , eorumque in animis a Deo 
iniectam et inclusam praesagitionem futuri. Nulla est 
igitur ars, quae ad Deum propior accedat, quam poesis: 
haec Deum fert auctorem, primosque vates numero mor- 
talium eximit, caelitumque ordinibus inscribit. Caeterum 
argumento sit Lucretii poema De rerum natura , quod 
vix ac ne vix quidem poeseos praesefert formas, siqui- 
dem Epicureus poeta quum negaret permanere animos, 
hominibusque a Diis immortalibus consuli et provideri, 

numquam ad ea assurgit, quae sub sensus non cadunt, 
quaeque tantum animos delectant et movent. 

Postremum Montii carmen, quod fuerit editum, Fero- 
niades (37) inscribitur a Feronia, quo nomine tota illa regio, 
quae Pomptinis Paludibus contineretur, a Lacedaemoniis 
olim fuerat nuncupata. Hoc Noster poema , quod recte 
cycneus cantus posset appellari, iam Romae exarandum 
susceperat, quum videlicet domi apud Braschium ducem 
honesto otio delectaretur. Argumentum illi suppeditarunt 
ingentia Pii VI molimina : Pomptinus ager diu post 
Traiani tempora, exhaustis iterum paludibus, et purgata 
aeris gravitate, cultoribus redditus; nova aedificia magno 
sumptu excitata, vetera restituta; quibus omnibus Romae 
decus sic augebatur , ut nemo paullo esset excultior , 
quin eam sibi invisendam esse putaret. 

Si autem quaeramus quibusnam praecipua haec poe- 
matis actio episodiis exornetur, sese nobis prae cacteris 
offerunt lunonis exagitatio, quae leroniam Deam turpiter 
perculit ; alterum lovis adulterium ; et in tertio cantu 
poetica omnino ratione maxima omnia, quae Pontifex 
Maximus perfecerat, ominantur. Luculentae autem passim 
descriptiones occurrunt, quae tamquam imaiim habendae 
sunt , ex mythologia deprompta , quibus fabulas non 
narravit, sed insculpsit. 

Dolendum sane , quod postrema haec Montii opella 
non fuerit ad umbilicum adducta. Quum enim Noster 
elegantissimum opus ad finem perducere maturaret, 
morbo , quem apoplexin vocant , correptus est. Quo 
facto , totum eius corpus , el mens obstupuit , vix ut 
ulla spes medicis superesset, fore ut aliquando tandem 



Digitized by Googie 




— 49 — 

convalesceret. Qui casus , slatim ac fama cl auditione 
Italiae universae innotuit , incredibile memoratu est, 
quanto fuerit moerore exceptus. Quidquid virorum bo- 
norum Mediolani erat , ad illius aedes confluxit , eius 
vicem dolens, et operam pollicens. Tali modo cum duos 
et septuaginta annos complesset, tantaque prosperitate 
usus esset valetudinis, ut vix semel medicina indiguisset; 
nactus est morbum , in quo duos circiter annos con- 
sumpsit. Tunc enim diuturnis morbis tentari coepit, hos 
modo ingravescere, nunc remittere, stomacho oblanguere 
ac delici, in febres incidere. Haec inter non animo frangi, 
non deiici, sed fronte innubi vocisque constantia alios 
solari, aliis moerorem abstergere. Neque in hisce rerum 
adiunctis penitus poetici ei spiritus defuere; quippe na- 
tali uxoris die ex improvviso breve carmen recitavit, 
quod litteris est mandatum, quodque legenti cuiqui moe- 
rorem inducit. Nostrum morbo iacentera Boucheronus 
invisit; iniecto de litqris sermone, cum lacrymis orabat, 
ne subalpini homines, qui serius in contentionem stu- 
diorum cum ceteris Italiae populis venirent , quaesita 
iam sibi decora obscurari incuria scriptorum paterentur. 
Tanto litterarum studio flagrabat I 

Sed postmodum de eo male narrari coeptum est ; 
siquidem morbo consumptus; creber recurrere halitus, 
vitales spiritus deficere, quae omnia non dolorem magis 
indicabant , quam pugnam adversum dolorem. Biennio 
diuturni vim morbi invicto animo perpessus, sacrisque 
rei Christianae mysteriis bis refectus, animam pientis- 
simam inter suorum manus efflavit tertio idus octobres 

Commenluriui eic. 4 

'ev- 



anno millesimo octingentesimo octavo et vicesimo, quum 
ipse annum ageret quartum et septuagesimum. 

Elatus est funere honestissimo, comitantibus omnibus 
bonis , maxima amicorum eiusque admiratorum fre- 
quentia; conditus est in sepulcreto urbis ad portam 
Orientalem, ubi Felix Bellotlius, elegantissimus Sophoclis 
interpres , comptissima oratione, omnibus ingemiscen- 
tibus, aeternam beatitatem Nostro adprecatus est. 

Fuit Montius, ut memoriae proditum est, ore ingenuo 
ac liberali, fronte lata et exporrecta, nigris inlentibus- 
que oculis, quos ardentis animi indices dixisses, super- 
ciliis et densis et in arcum flexis , genis roseis, cetera 
lacteus, naso perquam decentissimo , molli et sub ex- 
tremam aetatem albescente capillo , statura excelsa : 
ingenii excellentia, et humanitatis color ex oculis, fronte, 
corporisque totius habitu eminebant. 

Tali igitur tunc Italia viro fuit orbata, qui doctorum 
omnium consensu , merito inter septem principes Ita- 
lorum poetas recensetur; quo nemo abhinc multos an- 
nos fuerat magnificentia, lepore et suavitate conditior. 
Quamquam ipse satis contra adversarios rei litterariae 
instructus, saepe contra fortunam et ambitiones inermis 
fuit. Grati animi ergo sommopere laudandus ; immo 
benefacta plerumque nimia adsentationo compensavit. 
Sublime et erectum ingenium pulcritudinem ac spe- 
ciem excelsae magnaeque gloriae vehementius , quam 
caute adpetebat. lioc a parentibus accepit, effusam in 
pauperes beneficentiam. Ita commentariolus explicit de 
vita et scriptis Vincentii Montii , cuius nomen , nulla 
secutorum oblivione, in litteris celebrabitur. 

(1) Clarissimus hio vir, senensis, surdorum ac mutorum magister, 
horis subsecivis, quibus est otium a disciplina unice ipsi probata, 
opera identidem scriptitat, quae a cordatioribus undique hominibus 
lecta summis laudibus efleruntur. Vide, sis, quae maxime in vulgus 
edidit: 

Le istituzioni dei sordomuU in llalia. Siena, 1867. 

I poveri sordomuli toscani alie provincie toscane. Siena, 186t. 
Elogi di Otlavio AssaroUi delle scuole Pie. 

— Maseimiliano Ricca delle tcuole Pie. 

— Severino Fabriani. 

— Prof. Giuseppe Pianigiani. 

— Costanza Corboli. 

— Cav. Marco Landucci. 

— Giannina Salomoni. 

— March. Ferdinando Landi. 

— Antonio Federico Ozanam. 

Orazione delta nella Pia Casa di lavoro in Firenze. 

Sulla necessild di educare il sordomuto. 

Sui dovere di educare tuiti i sordomuli. 

Un voto dei cuore a sollievo dei sordomuli. 

Questioni sui sordomuli. 

Un volo della patria. 

Orazione inlorno alia scella degli studi. 

Del principio supremo della educazione. 

Del modo di rendere proficua la educazione ricevuta in collegio. 
Del eoncelto supremo deWarte. 

Della seconda educazione che Vuomo deve a si stesso. 

Studio e morale. 

lllustrazione di due dipinii e di una slalua. 

Alia memoria di Marianna Compagni. 

Commentarius etc. 4 * 

II Vangelo delle domeniche e delle principali feste delVanno, spie- 
gato ai sordomuli ilaliani. 

Maria Immacolala e i suoi divoli. — Medilazioni e preghiere. 
Siena, 1861. 

II buon angelo dei sordomuli. Siena, 1866. 

II matrimonio cristiano. Siena, 1868. 

Corso (Ti^lruzione pci sordomuli italiani. 

Nonnullae adbur estant orationes, quas Pendola habuit in auditorio 
ruaxiiiio Regii Senensium Athenaei i nec non aliquae scriptiiinculae 
pro renata exaratae et in publicis ephemeridTs editae; quas enume- 
rando ego procul dubio inflnitus essem, quum Noster, qui septuaginta 
iam annos est natus, totus omnino in litteris fuerit. 



(tj Elegia 1*. Pronia II ciel ml donb mente serena, 
R dMngegno me fece e dMntelletio 
Non infeconda scaturir Ia vena. 



(3) Ovidius, qui equestri eademque opulenta familia ortus Sulmone 
in Pelignis anno urbis conditae DCCXI, quum suapte natura, vel a 
puerilia, pobseos studio mire flagraret, attamen, cogente patre, luris- 
prudentiae operam dedit. (V. Trisl. Lib. IV, eleg. 10). 

(4) La visione di Ezechiello per celebre predicalore. 

(5} II vaticinio di Giacobbe. 

(0 Lcltera didaltica. — Dell' eloquenza e di Omero. 

(7) Hoc Monili drama frustra inter opera omnia requiras. 

(8) Vide, sis, opera Emnii Quirini Viscontii 

(9) lustini historiarum philippicarum. Lib. II , cap. 6. < Litterae 
certe ac facundia, et civilis ordo disciplinae, veluil templum Athenas 
habent. > 

(10} La bellezza dell' Universo. 

(11) En carmina, quibus poi^ta prae oculis ponit Fidem, quae ro- 
manum Pontificem Roma proQciscentem adioquitnr. 

Lk dove nell’orror sacro dell’ urna 
Dorme di Pielro In sollerranea sede 
L’apostoIica polve taciturna. 

Sui marmo trionfal sedea ia Fede; 

Pid che Ia neve immacolalo c scbielto 
Copriala un velo dalla fronte ai piede; 

Ma ia beliezza dei celesie aspetio 
Traspar pib vaga da quei velo, e spira 
Riverenza ed amor, terna e dileito. 

Essa lo sguardo che penetra e gira 
Fin sopra i cieli, e rinfernal trapassa 
Ampia vorago di tormento e d’ira, 

Profondamente sospirando abbassa, 

E colla man la guancia si sostiene 
Da pensler grave alTaticata e lassa; 

Ma di reina nel suo duol ritiene 
La maestk pur anco, ed inOammarse 
II cuor si sente d’ardlroento e spene. 

Surse tosto, e sembrd nel suo levarse 
La blanca nube, cbe dal ciei caduta 
Sui TabcrnacoI fuigorando apparse. 

Corre all'croe d'incontro, e lo saluta; 

E poicb6 in atto di gentil clemenza 
Steltesi alquanto, e riguardollo muta; 

0 uom, disse, cui 1’alta Intelligenza 
Per me tragge a pugnar, per me, cbe sono 
Diva in cieI nata, e d'immortal potenza, 

Guardami, uom forte, lo son cbe 11 ragiono, 

Io, la iiglla di DiO; guardami, e cura 
D'un'afnitta ti prenda e dei suo trono. 

Piena ^ Timpresa di perigli, e dura, 

Ma tla bello ii patir, begll i cimenti. 

Se 11 mio spirto tl guida e fassicura. 

Le inspirate da me parole ardenti 
Sono una spada cbe ferisce e sana, 

E d'ambe parti penetrar la senti. 

La rai^ioD, ctae Terror doma ed applana, 

E Talma inonda de'bei raggi auoi, 
t mia scoria e compagna, i mia germana. 

Elia sui labbro degl'inTitti Eroi, 

Su la cui tomba io seggo, e per cui slelti, 

E dei cui sangue mi nuiria dappoi, 

Contro Torgoglio degli umani affetii 
rarl6 sicura, e per le vie dei Vero 
I cuor pid srliivl attrasse e gTintelletti. 

Or la mente dell'uom per Io sentlero 
DI fallace Solla, faltasi ancella 
Di ree doltrine che vagar la fdro, 

Somiglia un mar coi torbido flagella 
Assiduo solDo di contrario vento, 

Cbe mesce il clel colTonda e la procella. 

Ma su Tiralo instabile elemento, 

E camminar su le tempeste io soglio, 

Come sopra ben saldo pavimento. 

AI mlo grido pietoso, ai mio cordoglio 
1 morlall indurAr Talme sedotte, 

E si formAr nel pello un cuor di scoglio. 

Ma uscir dal flanco delle balze rotte 
I fonti io faccio limpidi e sinceri, 

E traggo il giorno dalla fosra notie. 

Per me confonde li Kabuccbi alteri 
Daniel fanclullo. e placan le trcmanti 
Donzelle glMnflessibili Assueri; 

Tu vanne, ardisci e paria. De'Regnantl 
Sta il cor nel pugno di quei Dio cbe frena 
L'ale dei lampo e i turbini sonanti. 

(IS) La Basuilliana. 

(13) Prometeo. — Cuius poematis argumentum ad historicam ra- 
tionem exactum habes in quadam ipsiusmel Montii oratione , quam 
inscripsit; DeWelogutnza e di Omero. 

La razza umana periva, se non trovava in Prometeo un protettore. 
Fattosi egll avvocalo delTuomo al tribunale di Giove, gllene espose 

nel modo piii conyenlente il miserabile siato. E fa ailora cbe il Re 
degii Del , tocco di compassione , spedl solla terra Ia Persuasione , 
aecompagnata da Mercurio, con ordine a questo Dio di fame parte- 
cipe 1'uman genere secondo le disposizioni naturali di ciascbeduno. 
Comparve appena fra gli uomini questa eloquente e divina benefat- 
trice, cbe tutti apersero gli occbi sulla depiorabile loro condizione; 
ebbero tregua le loro guerre, si accostarono gli uni agll allri senza 
temersi, sentirono Ia voce dell’ amicizia, conobbero i vantaggi del- 
1’ unirsi in una sola famiglia , e diedero principio alia societa. Non 
pervennero tntto ad un tratto a costituirsi le abitazioni ; ma le loro 
idee sviluppandosi a misura cbe la Persuasione , cloa 1' Eloquenza 
ragionava denlro il loro cuore, stabilirono leggi, nominarono magi- 
strali, e a pocoapoco fabbricarono le citta. Penetrali poscla di gra- 
titudine verso gli Dei, aizarono al cielo cantici di ringraziamento e 
la poesia fu la primizia deiromana riconoscenza. 

(14) Franciscos lannius natos an. MDCCLX, Romanus, qui facile ad 
poiisim ingenium nactus , quemadmodum Calus Lucilius, stans pede 
tn uno, e\ tempore versos dictabat, qui tamen ex doctrinae defectu 
et quadam negligentia, impoliti persaepe extabant. 

(15) loannes Paradisius comes a Regio Aemiliae, in re mathematica 
eximius. — Costabili Containius comes Ferrariensis. 

(16) La Musogonia, vuigo mvsarum origo. PoCta namque in ipso 
carminis exordio ait; 

0 Muse, 0 sante Dee. la vostra arcana 
Origine vo' dir con pio linguaggio. 

(17) Pericolo: quae autem Noster in hoc carmine foede de sanctis- 
simo Romano PontiOce Pio VI asseruit, eadem leguntur in alio, quod 
paullo post exaravit, carmine, cui titulus est: Fanaft.^tno. Ipsemet 
postea reprobavit bos versos, necnon aliquot cantus, quos eodem fere 
tempore edidit: idest la superslizione, e l' inno per l' anniversario 
delta morte di Luigi XVL. 

(18 lannius. qui Montium accerrime adversatus est, et duobus car- 
minibus Proteo nenjpe et Camaleonte eum carpsit. 

Yincentius Cuocas rersatlle qaoqae Monllf ingenium redarguit , 
eumque cum Nicorio composuit. Nicorio , aiebat iile , nascondeva 

sotto le apparenze deiia iiberU la piti serviie aduiazione Cant6 

prima ii partito degli ottimati; questi rimasero perdenti, ed egii 
prese a cantare il partito dei popolari.... serv) ali'odio, ma non alia 
ragion dei partiti ; cantd sempre diverso da sd stesso, perrhb 1’odio 
cangia e la sola ragione 6 etema. V. Platone in Italia, tom. II del- 
redizione milanese, pag. 44, 45. 

(19) Borda Bartbolomaeus, insignis mathematicus gallus, quem ve- 
hementer Mascberonins diligebat, qui ad ein« mortem elegiam latine 
scripsit, augusteam aetatem omnino redolentem. 

(}0) Cuocus , quem nuper memoravi , Neapoii ortus anno circiter 
MDCCLX. 

(Jl) Hae duae orationes vulgo feruntur: — DeWobbligo dionorare 
< primi scopritori det rero in fatto di eeienze. — Delta neeetsilh 
deWeloquenxa. Animadverte, lector; merito auctoritate sua utrasque 
orationes redarguit Ecclesia. 

(!<) II bardo della Selva Nera. 

(t3) La Palingenfsi polilira, quod carmen veiuti appendix habetur 
prioris, nempe ; II bardo della Selva Nera. 

(14) Lettere filologirhe sui cavallo alato di Arsinoe. 

(K) Huius rei vitium passim In cesarotliana Interpretatione oc- 
currit, sed sufficiant in medium ferri haec paucula. In libro primo 
mirum quam graphice poeta graecus descripsit celebrem illam Achillis 
cum Agamemnone contentionem, ob Briseidem suam raptam. Eo ipsa 
Homeri verba: V. 188 , lib. I. 

